रानी का वाव बावड़ी का निर्माण ग्यारहवीं शताब्दी में सोलंकी राजवंश में रानी उदयमती द्वारा अपने पति राजा भीमदेव प्रथम के लिए करवाया गया था. बावड़ी एक विशेष प्रकार की जल प्राप्ति और संचय का साधन है. यह बावड़ी मरु-गुर्जर शैली में निर्मित की गयी है. जल में दिखने वाली इसकी छाया जल में देवत्व की अनुभूति कराती है. रानी का वाव में सीढ़ियों के सात स्तर है. 500 मुख्य मूर्तियां तथा हजार से अधिक छोटी मूर्तियां इसकी आयताकार दीवारों पर सुसज्जित हैं.